Гісторыя Беларусі канца ХVIII першай паловы XIX ст. поўніцца складанымі падзеямі. У выніку далучэння да Расійскай імпэрыі беларуска-літоўскіх зямель пачаўся працяглы працэс інтэграцыі насельніцтва ў новае грамадскае і прававое поле У першую чаргу ён закрануў вышэйшае саслоўе былой Рэчы Паспалітай. У айчыннай гістарычнай навуцы пад увагу даследчыкаў традыцыйна трапляла мужчынская частка саслоўя. Дваранкі ж сціплыя “захавальніцы хатняга ачага” у меньшай ступені выклікалі даследчыцкі інтарэс. Кандыдат гістарычных навук Наталля Васільеўна Анофранка запоўніла нішу недастатковай вывучаннасці гэтай праблемы і паказала прадстаўніц вышэйшага саслоўя ў якасці непасрэдных удзельніц грамадскіх і палітычных падзей таго часу. Менавіта досыць цікаваму выданню Наталлі Анофранка, якое носіць назву “Дваранкі беларуска-польскіх губерняў у канцы ХVIII – першай паловы XIX ст.”, была прысвечана сустрэча ў Цэнтральнай навуковай бібліятэцы імя Якуба Коласа НАН Беларусі, якая адбылася 14 красавіка.